Cheju-do
Store norske leksikon,Geografi,Verdens geografi,Asia,Sør-Koreas geografi
Cheju-do er en øy i Sør-Korea, som ligger omtrent 150 kilometer sør for Koreahalvøya og er 1825 kvadratkilometer. Hovedbyen Cheju ligger på nordkysten.
Øya består av en kjerne av vulkansk materiale, som i den utslokte vulkanen Halla-san når opp i 1950 meter over havet, og er Sør-Koreas høyeste fjell. Øya har et subtropisk klima og består av mange kratere, fosser og lavatunneler.De viktigste næringsveier er jordbruk, med dyrking av søtpoteter og bygg, og på sørkysten dyrkes også appelsiner, samt at det drives med fiske og perledykking. Turisttrafikken er økende, blant annet fordi Cheju-do er Sør-Koreas viktigste bryllupsreise-destinasjon. Historie Øya var frem til år 938 et eget kongedømme kalt Tamra-guk. Under Yi-dynastiet fra 1392 til 1910 ble Cheju-do brukt som forvisningssted for politiske fanger. Det var også opprettet store fangeleirer der under Koreakrigen fra 1950 til 1954. Les mer i Store norske leksikon Sør-Korea Sør-Koreas geografi Koreas historie Sør-Koreas historie